《送虞秀才擢第归长沙》
唐代·独孤及

充赋名今遂，安亲事不违。甲科文比玉，归路锦为衣。

海运同鹍化，风帆若鸟飞。知君到三径，松菊有光辉。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。